OpenLLM-France/wikimedia huggingface dataset:
# Siriako Erresuma Arabiarra

Siriako Erresuma Arabiarra (arabieraz: المملكة العربية السورية‎, al-Mamlakah al-Sūriyya al-‘Arabīyah) historian sortu zen lehen arabiar estatu modernoa izan zen, baina lau hilabetez bakarrik iraun zuen, 1920ko martxoaren 8tik uztailaren 24ra. Bere existentzia laburrean Sharif Hussein bin Aliren semea zen Faisal bin Husseinek gidatu zuen herrialdea. Bere aldarrikapena Siria Handiaren gainean egiten zuen, baina berez oso lurralde mugatua zuen, batez ere Britainia Handia eta Frantziak ez zutelako ikusi nahi Siria Handia kontzeptuaren sorrera. Bi estatu hauek ez zuten onartu Faisal I.a errege gisa. Erresuma Frantziaren aurrean etsi zuen, 1920ko uztailaren 20an, Frantzia-Siria gerraren ostean.

## Ikus, gainera

* Siriako Frantziar Agintea

## Kanpo estekak

* Datuak: Q146600
* Multimedia: Kingdom of Syria / Q146600
# Siriako Errepublika (1930–1958)

Siriako Errepublika (arabieraz: الجمهورية السورية‎, al-Jumhūrīyah as-Sūrīyah; frantsesez: République syrienne) 1930en sortu zuten Siriako Frantziar Agintearen barnean. 1936an independentzia ituna sinatu zuten baina Frantziako Parlamentuak ez zuen onartu. 1940 eta 1941 artean, Vichyko Gobernuak Siriako Errepublika kontrolatu zuen, baina, aliatuen inbasioa zela eta, 1941ean estatu burujabe bilakatu zen. 1958an, Siriak Egiptorekin bat egin zuen eta Arabiar Errepublika Batua eratu zuten.

## Erreferentziak

* ↑ www.nationalanthems.info

## Kanpo estekak

* Datuak: Q146885
* Multimedia: Second Syrian Republic / Q146885
# Siria (eskualdea)

Siriako eskualdea edo Siria Handia (batzuetan Siria-Palestina edo Sortaldea literatura modernoan, eta Sham islamiar literaturan eta arabiera tradizionalean) Mediterraneoaren ekialdean, Eufrates ibaiaren mendebaldean, Arabiar desertuaren iparraldean eta Taurus mendilerroaren hegoaldean kokatzen den eskualdea da. Arabierazko forma klasikoa Sham da, arabieraz: الشام‎‎, ash-Shām, eta batzuetan frantziar influentzia dela eta, Cham ere izendatua izan da.
Historian zehar eskualdeak herri ezberdinen kontrola izan du, Antzinako Egipto, Kanaan, Asiria, Babilonia, Pertsia, Antzinako Grezia, Antzinako Erroma, Bizantzio, sunitar kalifa-herri arabiarrak, xiitar Fatimitar Kalifa-herria, gurutzadak, aiubiarrak, mamelukoak, otomanoak, britainiarrak eta frantziarrak.
Mugak ere oso aldakorrak izan dira historian zehar, eta azken aldiz definitu ziren Siriako Erresuma Arabiarraren proklamazioarekin eta ondoren Frantzia eta Britainia Handiaren mandatuarekin. Eskualdea Lehen Mundu Gerraren ostean banatu zen, Libano Handia, Siriar mandatu estatuak, Palestinar mandatua eta Transjordaniarekin. Siriar mandatu estatuak gutxinaka batu ziren eta gaur egungo Siria sortu zuten, 1946tik aurrera independentea. Garai honetan Siria Handia berriro sortzea eskatzen zuten hainbat pentsalari nazionalistek.

## Kanpo estekak

* Datuak: Q13415123
* Multimedia: Greater Syria / Q13415123
# Siria-Libano kanpaina

Siria-Libano kanpaina, Exporter Operazioa izenez ere ezaguna, Britainiar Inperioko indarrek, Bigarren Mundu Gerran 1941eko ekainean eta uztailean egindako Siria eta Libanoren inbasioa izan zen (orduan Vichyko Frantziak kontrolatua).
1941eko apirilaren 1ean, estatu-kolpea izan zen Iraken, eta Irakeko Erresuma nazionalista irakiarren kontrolpean geratu zen, Rashid Aliren zuzendaritzapean. Gobernu hark laguntza eskatu zien Italia Faxistari eta Alemania Naziari. Anglo-irakiar gerrak (1941eko maiatzaren 2tik 31ra) Aliren erregimena eraistera eta gobernu britaniar-zale bat jartzea lortu zuen. Gatazka horretan, Vichyko ordezkari nagusiak, François Darlan almiranteak, Iraken britainiarren aurkako erasoetarako hegazkin alemanek Vichyko Gobernuak Sirian zituen aerodromoak erabiltzeko baimena eman zuen. Britainiarrek Siria eta Libano inbaditu zituzten ekainean, Ardatzeko potentziek Vichyk kontrolatutako Siriako Errepublika eta Libano frantsesak erabil ez zitzaten Egiptoren aurkako erasoen oinarri gisa. Inbasioren beldurra nabaria zen Ardatzak Greziako batailan (1941eko apirilaren 6tik 30era) eta Kretako guduan (maiatzaren 1etik 20ra) lortutako garaipenen ostean. Mendebaldeko Basamortuaren Kanpainan (1940 – 1943), Afrikako iparraldean, britainiarrak Battleaxe Operazioa prestatzen ari ziren Tobrukeko setioa arintzeko, eta Ekialdeko Afrikako Kanpainan ere borrokatzen ari ziren (1940ko ekainaren 10etik 1941eko azaroaren 27ra) Etiopian eta Eritrean.
Frantsesek gogor defendatu zuten Siria, baina uztailaren 10ean, 21. Brigada Australiarra Beiruten sartzear zegoenean, frantsesek armistizio bat bilatu zuten. Uztailaren 12ko gauerdia baino minutu bat geroago, su-etena jarri zen indarrean, eta kanpaina amaitu zen. Saint Jean d'Acre Armistizioa (Akreko Konbentzioa) uztailaren 14an sinatu zen, Sidney Smith kuartelean, hiriaren kanpoaldean. Entregak egiten ari ziren bitartean, Time aldizkariak Siria-Libano kanpaina "ikuskizun misto" gisa aipatu zuen, eta gaur arteko kanpaina nahiko ezezaguna da, parte hartu zuten herrialdeetan ere.

## Erreferentziak

* 1 2 Sutherland & Canwell (2011), pp. 53–67.
* ↑ Sutherland & Canwell (2011), p. 91.
* ↑ Sutherland & Canwell (2011), p. 34.
* ↑ Playfair (2004), pp. 221, 335–337.

## Bibliografia

* Playfair, Ian Stanley Ord. (2004). "The Germans come to the help of their Ally" (1941). The Naval & Military Press Ltd ISBN 978-1-84574-066-5. (Noiz kontsultatua: 2023-07-05).

## Kanpo estekak

* Datuak: Q770698
* Multimedia: Syria-Lebanon Campaign 1941 / Q770698
# Taciba

Taciba Brasilgo udalerri bat da, São Pauloko estatuan kokatua. 6.260 biztanle ditu 607,266 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q22064418
* Multimedia: Taciba / Q22064418
# Tackesdorf

Tackesdorf Alemaniako udalerria da. Schleswig-Holstein estatuan kokatuta dago, [[Rendsburg-Eckernförde (barrutia)|Rendsburg-Eckernförde]] barrutian. 2014an 76 biztanle zituen 7,65 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q632220
* Multimedia: Tackesdorf / Q632220
# Tacloban

Tacloban, ofizialki Tacloban Hiria (samareraz: Syudad han Tacloban; tagaloz: Lungsod ng Tacloban), Filipinetako hiria da, Bisayak uharte multzoan dagoena, Manilatik 580 kilometro hego-ekialdera. Leyteko probintziaren eta Ekialdeko Bisayak eskualdearen hiriburua da da. 2015ean 242.089 biztanle zituen.

## Klima

Datu klimatikoak (Tacloban) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 37 | 35 | 40 | 40 | 39 | 38 | 38 | 38 | 39 | 38 | 37 | 41 | 41 |
| Batez besteko tenperatura maximoa (°C) | 27 | 28 | 29 | 30 | 31 | 30 | 30 | 31 | 30 | 30 | 29 | 28 | 29.4 |
| Batez besteko tenperatura minimoa (°C) | 23 | 23 | 23 | 25 | 25 | 25 | 25 | 25 | 25 | 25 | 24 | 23 | 24.3 |
| Erregistraturiko tenperatura minimoa (°C) | 16 | 19 | 20 | 20 | 21 | 21 | 16 | 20 | 20 | 21 | 16 | 12 | ' |
| Euria (mm) | 281.7 | 204.1 | 139.6 | 118.9 | 142.4 | 160.8 | 167.0 | 135.5 | 161.5 | 197.2 | 279.0 | 305.3 | 2293 |
| Euri egunak (≥ 1 mm) | 20 | 17 | 15 | 14 | 14 | 16 | 16 | 14 | 16 | 19 | 20 | 21 | 202 |
| Hezetasuna (%) | 85 | 84 | 82 | 81 | 82 | 82 | 82 | 81 | 82 | 84 | 86 | 86 | 83.1 |
| Iturria: weatherbase ||||||||||||||

## Herri eta hiri senidetuak

* Fukuyama (Hiroshima) (Japonia)

## Erreferentziak

* ↑ PSA Census August 2015. psa.gov.ph (Noiz kontsultatua: 2021-1-30).
* ↑ Tacloban, Philippines, weatherbase.com

## Kanpo estekak

* Datuak: Q40626
* Multimedia: Tacloban / Q40626
# Tacima

Tacima Brasilgo udalerri bat da, Paraíba estatuan kokatua. 8.010 biztanle ditu 246,659 km²ko eremuan.

## Ikus, gainera

* Paraíba

## Kanpo estekak

* Datuak: Q1816133
* Multimedia: Campo de Santana (Paraíba) / Q1816133
# Tacna

Tacna Peruko hegoaldean dagoen hiria da, herrialde osoko hamargarren populatuena dena eta Tacnako departamenduko hiriburua. Ozeano Bareko Gerraren ondorioz, txiletarren eskuetan izan zen 50 urtez.

## Klima

Datu klimatikoak (Tacna (aireportua) 1961–1990, muturrekoak 1949–egun) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 33.0 | 33.2 | 33.8 | 31.0 | 31.3 | 30.1 | 31.6 | 28.0 | 27.8 | 29.2 | 30.0 | 30.0 | 33.8 |
| Batez besteko tenperatura maximoa (°C) | 27.4 | 28.1 | 27.2 | 25.0 | 22.5 | 20.2 | 19.3 | 19.7 | 20.9 | 22.4 | 24.0 | 25.9 | 23.5 |
| Batez besteko tenperatura (ºC) | 21.9 | 22.5 | 21.6 | 19.4 | 16.7 | 14.8 | 14.0 | 14.1 | 15.0 | 16.5 | 18.2 | 20.4 | 17.9 |
| Batez besteko tenperatura minimoa (°C) | 16.3 | 16.7 | 15.7 | 13.4 | 11.3 | 9.6 | 9.0 | 9.4 | 10.2 | 11.6 | 13.1 | 14.6 | 12.6 |
| Erregistraturiko tenperatura minimoa (°C) | 7.6 | 10.0 | 6.1 | 3.9 | 3.9 | 0.4 | 0.0 | 3.9 | 3.9 | 6.1 | 7.2 | 7.2 | 0.0 |
| Pilatutako prezipitazioa (mm) | 0.9 | 0.8 | 0.2 | 0.4 | 1.5 | 2.3 | 4.4 | 5.6 | 8.8 | 3.4 | 0.5 | 0.5 | 29.3 |
| Prezipitazio egunak (≥ 1.0 mm) | 0.0 | 0.2 | 0.0 | 0.0 | 0.0 | 0.3 | 0.9 | 1.2 | 0.3 | 0.4 | 0.0 | 0.0 | 3.4 |
| Eguzki orduak | 217.0 | 197.8 | 229.4 | 222.0 | 176.7 | 162.0 | 173.6 | 189.1 | 147.0 | 232.5 | 243.0 | 248.0 | 2438.1 |
| Hezetasuna (%) | 66 | 65 | 67 | 72 | 76 | 78 | 77 | 78 | 75 | 74 | 71 | 68 | 72 |
| Iturria (1): NOAA, Meteo Climat (errekorrak) ||||||||||||||
| Iturria (2): Deutscher Wetterdienst (bataz bestekoak 1949–1988, euri-egunak 1970–1990, hezetasuna 1951–1969 eta eguzki-orduak 1930–1937) ||||||||||||||

## Erreferentziak

* ↑ (Ingelesez) National Oceanic and Atmospheric Administration. Tacna Climate Normals 1961–1990. .
* ↑ (Frantsesez) Météo Climat. Station Capitan Ciriani. .
* ↑ (Alemanez) Deutscher Wetterdienst. Klimatafel von Tacna, Prov. Tacna / Peru. .

## Kanpo estekak

* Datuak: Q272795
* Multimedia: Tacna / Q272795
# Stockholmgo konderria

Stockholmgo konderria (suedieraz: Stockholms län), Suediako konderri bat da. 6.519 km$^2$ko azalera du eta 2014ko datuen arabera 2.192.433 biztanle ditu. Bere hiriburua Stockholm hiria da, aldi berean Suediako Erresumaren hiriburua dena.

## Geografia

Uppsala eta Södermanland konderriekin egiten du muga. Horrez gain, Mälaren aintzira eta Itsaso Baltikoaren artean kokaturik dago eta konderiaren barnean Stockholmgo uhartedia osatzen duten 24.000 uharteak ditu, handienak Värmdö eta Väddö dira.

## Historia

Stockholmgo konderria 1714an eratu zen eta Stockholm hiria kanpoan bazuen ere bere egoitza hiriburuan zeukan. 1968 urtean biek bat egin zuten eta egoera normalizatu zen. Aldi berean Uppsalako konderriarekin lurralde trukea egin zuen, Upplands-Bro eskuratuz eta trukean Östhammar emanez.

## Banaketa administratiboa
### Hiriak

* Hiri handienak:
* Stockholm (hiriburua, 911.989 biztanle)
* Huddinge (104.185 bizt.)
* Nacka (96.217 bizt.)
* Södertälje (92.235 bizt.)
* Botkyrka (88.901 bizt.)
* Haninge (82.407 bizt.)
* Solna (74.041 bizt.)
* Järfälla (70.701 bizt.)
* Udalerri guztiak:
| Botkyrka udalerria Danderyd udalerria Ekerö udalerria Haninge udalerria Huddinge udalerria Järfälla udalerria Lidingö udalerria Nacka udalerria Norrtälje udalerria Nykvarn udalerria Nynäshamn udalerria Salem udalerria Sigtuna udalerria | Sollentuna udalerria Solna udalerria Stockholm udalerria Sundbyberg udalerria Södertälje udalerria Tyresö udalerria Täby udalerria Upplands-Bro udalerria Upplands Väsby udalerria Vallentuna udalerria Vaxholm udalerria Värmdö udalerria Österåker udalerria |

## Gizateriaren Ondarea

* Drottningholmgo jauregia
* Skogskyrkogården hilerria
* Birka eta Hovgården

## Ingurumena
### Parke Nazionalak

* Ängsö Parke Nazionala
* Tyresta Parke Nazionala

### Natura Erreserbak

Ugariak dira. Hona hemen aipagarrienak:
| Abborrträsk Björksättra Penintsula Eldgarnsö Flemingsbergsskogen Garnudden Gladöskogen Gömmaren | Gömsta Äng Häringe-Hammersta Lännaskogen Ören Orlången Ösbyträsk Paradiset | Reveludden Rosenlundsskogen Sandemar Stäketskogen Storö-Bockö-Lökaö Trångsundsskogen Väsby |

## Ondasun nabarmenak
### Stockholm hirigunea

* Gamla Stan (Stockholmgo alde zaharra).
* Errege Jauregia.
* Suediako Legebiltzarraren jauregia.
* Stockholmgo udaletxea.
* Riddarholmen eliza (Stockholm).
* Skogskyrkogården hilerria.
* Suediako Museo Nazionala.
* Vasa Museoa.
* Skansen, aire-libreko museoa.
* Drottningholmgo jauregia.
* Ulriksdal jauregia.
* Haga jauregia.

### Inguruko herri eta uharteak

* Sigtuna.
* Birka.
* Hovgården.
* Mälaren aintzira.
* Ängsö Parke Nazionala.
* Tyresta Parke Nazionala.
* Värmdö uhartea.
* Vaxholmen ikuspegia.
* Vaxholmeko gaztelua.
* Rosersberg jauregia.
* Norrtäljeko kaia.

## Kanpo estekak

* (Suedieraz)(Ingelesez) Stockholmgo konderriaren webgune ofiziala
* Datuak: Q104231
* Multimedia: Stockholm County / Q104231
# Stockholmgo Behatokia

Stockholmgo Behatokia (suedieraz: Stockholms observatorium) XVIII. mendean Suediako hiriburu den Stockholmen sortutako astronomia instituzio bat da. Gaur egun Stockholmgo Unibertsitatearen zati da. Oraindik bi behatoki historiko mantentzen ditu Stockholm inguruan.

## Historia

Lehen behatokia Suediako Zientzien Errege Akademiak sortu zuen Per Elvius idazkariaren ekimenez. Eraikuntza 1748an hasi zen Carl Hårleman arkitektoaren diseinuen arabera, eta 1753an amaitu zen. Behatokiko lehen zuzendaria Pehr Wilhelm Wargentin izan zen. Honen ondorengo zuzendarien artean, Hugo Gylden eta Bertil Lindbad daude.
XVIII. mendeko behatokiak, gaur egun museo bezala funtzionatzen du. Behatoki berri bat eraiki zen Saltsjöbadenen, Stockholmen kanpoaldean eta 1931n amaitua (lan honen arkitektoa Axel Anderberg izan zen. Hala ere, egungo behaketa gehienak ia soilik Suediatik kanpora eta ekuatoretik gertuago dauden behatokietan egiten dira.
Institutua Akademiatik Unibertsitatera eraman zen 1973an eta gaur egun Stockholmeko erdialdearen kanpoaldean dago.
Hjalmar Branting gazteak, ondoren sufragio unibertsal bidez hautatua izan zen lehen Lehen Ministroa izango zena, matematikari laguntzaile bezala lan egin zuen Stockholmgo behatokian 1879tik 1880 arte eta 1882tik 1883 arte

## Kanpo estekak

* Datuak: Q681497
* Multimedia: Stockholms gamla observatorium / Q681497
# Stockholmgo Estadio Olinpikoa

Stockholmgo Estadio Olinpikoa (suedieraz: Stockholms Olympiastadion) Suediako hiriburuan kokatzen den estadio bat da. 1910 eta 1912 bitartean eraiki zuten, 1912ko Udako Olinpiar Jokoetako egoitza izan zedin.

## Historia

Torben Grut arkitekto suediarrak diseinatu eta 1910ean hasi zuten eraikitzen. Gustavo V.a Suediakoa erregeak inauguratu zuen 1912an, 1912ko Stockholmeko Olinpiar Jokoen egoitza gisa. Batez ere atletismo lasterketetarako eta futbol partidetarako erabili izan da. Eseritako 14.500 lagunentzako lekua du, eta guztira 35.000 lagunentzako lekua kontzertuetarako.
2013. urtera arte, Djurgårdens IF futbol taldearen egoitza izan zen, noiz Tele2 Arenara aldatu ziren.

## Kanpo estekak

* Datuak: Q727078
* Multimedia: Stockholms Olympiastadion / Q727078
# Stockholmgo liburutegi publikoa

Stockholmgo liburutegi publikoa (suedieraz: Stockholms stadsbibliotek) areto biribileko (rotonda) liburutegia da, Gunnar Asplund arkitekto suediarrak eraikian. Eraikina 1918tik aurrera prestatzen hasi zen, Asplund berak parte hartzen zuen komiteetan. Eraikuntza 1924an hasi zen, eta 1928an amaitu. Stockholmgo eraikin nabarmenenetakoa da eta Asplunden lan garrantzitsuenetakoa.
Berez, Suediako lehen liburutegia izan zen kontsultatzeko apalak jendeari irekiak edukitzen. Une hartatik aurrera, irakurleak berak aukera zezakeen zein liburu hartu, liburuzainen aholkurik eskatu gabe. Kontzeptu hau Asplundek proposatu zuen Ameriketako estatu Batuetan izan eta gero, liburutegiko proiektua egiten hari zen garaian. Asplunden inguruan arkitekto eta artista talde bat eratu zen, proiektuan parte hartu zuenak. Bertako altzariak funtzio eta kokapen zehatz baterako egin ziren. Hegoaldean dagoen parkea Asplundek ere diseinatu zuen eta 1931n inauguratu zen. Liburutegia 1932an amaitu zen, mendebaldeko hegalarekin, eraikinaren itxura laukia betetzen duena.
Stockholmgo liburutegi publikoa izena, gaur egun, eraikin hau eta Stockholmgo liburutegi sistema izendatzeko erabiltzen da. 2 milioi liburu eta 2,4 milioi cassette, CD eta audio-liburu ditu guztira.

## Handitzea

2006an, nazioarteko arkitektura lehiaketa iragarri zen, liburutegiaren handitzea aurreikusten zuena. 2007ko azaroaren 16an, Heike Hanada arkitekto alemaniar ezezagunak irabazi zuen lehiaketa, Delphinium proiektuarekin.

## Irudiak

* Liburutegia (2008)
* Sarrera nagusia
* Ivar Johansson-en erliebea
* Fatxadako xehetasuna
* Apalak
* Lorategia (1928)
* Rotonda
* Edateko iturria

## Erreferentziak

* ↑ Delphinium proiektua Suediako arkitektoen elkargoaren gunean

## Kanpo estekak

* (Samieraz)Stockholmgo liburutegi publikoen sistema
* Liburutegiaren argazkiak
* Asplund eta Liburutegia
* Datuak: Q1246991
* Multimedia: Stockholm Public Library / Q1246991
# Stockholm Syndrome

Stockholm Syndrome (euskaraz Stockholmeko Sindromea) Muse ingeles pop rock musika taldearen abesti bat da. 2003an Absolution diskoaren barnean kaleratu zuten.

## Kanpo estekak

* Stockholm Syndrome abestia entzungai (Ingelesez)
# Stockholmeko Burtsaren eraikina

Stockholmeko Burtsaren eraikina (suedieraz: Börshuset) Stockholmeko Burtsaren egoitza izateko eraiki zen XVIII mendean, Gamla Stan alde zaharrean. Gaur egun Suediako Akademia eta Nobel Museoa eta Nobel Liburutegia hartzen ditu bere baitan.

## Historia

Erik Palmstedt arkitektoak diseinatu zuen eta 1773 eta 1778 artean eraiki zuten. 1998 arte bertan egon zen Burtsa baina urte horretan egoitza aldatu zuen.
1914an Suediako Akademia ezarri zen bertan. Literaturako Nobel Sarien irabazleen izenak bertan adierazten dira eta Nobel Museoa eta Liburutegia ere baditu bertan.

## Iruditegia

* Nobel Museoa.
* Nobel Liburutegia.

## Kanpo estekak

* Datuak: Q404416
* Multimedia: Börshuset / Q404416
# Stockholmeko Errege Jauregia

Stockholmeko Errege Jauregia (suedieraz: Stockholms slott edo Kungliga slottet) Suediako monarkiaren egoitza nagusia da. Stockholm hiriburuan dago, Gamla Stan alde zaharrean.

## Kokapena

Stadsholmen uharteko ipar-ekialdeko muturra hartzen du. Inguruan San Nikolas katedrala, Suediako Legebiltzarraren jauregia, Suediako Museo Nazionala eta Stortorget enparantza dauzka.

## Historia

XIII. mendetik aurrera bertan egon izan da Suediako monarkiaren egoitza. Tre Kronor gaztelua izan zen bertan baina 1697ko maiatzaren 7an suak erre zuen eta berria egiten hasi ziren Nicodemus Tessin (gaztea) arkitektoaren diseinua jarraituz. Iparraldeko Gerra Handiak lanak geldiarazi zituen 1709an eta 1727 arte ez ziren berriz hasi. Carl Hårleman arkitektoak bukatu zuen jauregia 1760 urtean eta barneko Rococó diseinua ere berak egin zuen.

## Arkitektura

Errege Jauregia adreiluz eta hareharriz eraikia dago, teilatuak kobrezko estalkia du. Lau solairu ditu eta hauetan 1.430 gela daude. Luzeran 230 metro dauzka eta zabaleran 125 metro.
Bi patio handi dauzka. Barneko patioa errektangularra da, 89x77 metrotako neurriak ditu. Kanpoko patioak bi eraikin kurbatu ditu, bata errege guardiak erabiltzen du eta bigarrenean turistentzako dendak daude.
Jauregiak errege familiaren gelak ditu, errege kapera, Suediako altxorra, Suediako epaitegia eta 1878 artean Suediako liburutegia ere izan zuen. Museo batzuk ere badaude, Livrustkammaren, Gustav III.aren aintzinako objeuten museoa, Altxor Nazionala eta Tre Kronor museoa.

## Iruditegia

* Stockholmgo Errege Jauregia.
* Jauregia gauez.
* Iparraldeko aurpegia.
* Ekialdeko aurpegia.
* Organoa.
* Barnealdea.
* Barnealdea.

## Kanpo estekak

* Datuak: Q750444
* Multimedia: Royal Palace, Stockholm / Q750444
# Stockholm udalerria

Stockholm Suediako udalerria da. Stockholmgo konderrian kokatua dago. 214,59 km² ditu eta 925.934 biztanle ditu. Stockholm herrialdeko hiriburua bertan dago.

## Mugakideak

Honako udalerri hauekin egiten du muga:
Ekerö udalerria Järfälla udalerria Sollentuna udalerria Sundbyberg udalerria Solna Danderyd udalerria Lidingö udalerria Nacka Tyresö udalerria Huddinge

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q506250
* Multimedia: Stockholm / Q506250
# Stockholm udalerria, Crawford konderria (Iowa)

Stockholm udalerria Ameriketako Estatu Batuetako Iowa estatuko udalerri bat da, Crawford konderrian. Azken zentsuaren arabera 172 biztanle zituen, 35.65 milia karratu (92.3 km$^2$) eremuan.

## Ekonomia

2020ko zentsuaren arabera, Stockholm udalerriak 66 etxebizitza zeuden. Per capita diru-sarrerak 30.137 estatubatuar dolar ziren.

## Kanpo estekak

* Datuak: Q1894234
# Taishin Morikawa

Taishin Morikawa (japonieraz: 森川 泰臣, 1994ko irailaren 27a - ) Japoniako futbolaria da.
Hainbat futbol taldetan jokatu du, esaterako Roasso Kumamoto.

## Kanpo estekak

* (Japonieraz) J.League Data Site
* Datuak: Q11539631
# Taishu Sato

Taishu Sato (1993ko urriaren 20a) pentatleta japoniar pentatleta modernoa da. 2022ko Asiako Jokoetan brontzezko domina lortu zuen eta 2024ko Udako Olinpiar Jokoetan parte hartuz, zilarrezko domina lortu zuen.

## Nazioarteko palmaresa

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Banaka |
| Munduko Txapelketak ||||
| Urtea | Lekua | Domina | Proba |
| 2022 | Guangzhou | 03 ! | Taldeka |
# Taishuh

Taishuh, (Japonieraz 対州馬, baita "Taishū-uma", "Taishū-ma" edo "Taishū-ba"), Japoniako bertako zaldi arraza bat da. Bere tamaina zein gainontzeko ezaugarriengatik ponien sailkapen taldean sartzen da.
Japoniako bertako zortzi zaldi arrazetatik gehienak poniak dira, Taishuh poniaz gain: Hokkaidoko ponia, Kiso ponia, Tokara ponia, Miyako ponia, Misaki ponia, Noma poni eta Yonaguni ponia.
Taishuh poniak Tsushima uhartean du jatorria, eta egun oso gutxi geratzen dira, 25 abere inguru. Beraz desagertzeko arrisku larrian dago. Hainbat ekimen abiatu dira arraza suspertzeko.

## Arrazaren historia

Taishuh antzineko arraza da. Bere aurreneko aipamenak VIII.en mendekoak dira. Taishuh zaldiaren gainbera handia izan da. 1920.en urtean arrazako 4.000 abere inguru zeuden, nahiz eta egun 25 besterik ez izan.

## Erreferentziak

* ↑ http://www.ansi.okstate.edu/breeds/horses/
* ↑ https://web.archive.org/web/20190107225255/https://www.japantimes.co.jp/news/2016/04/24/national/efforts-a-hoof-to-preserve-japans-indigenous-taishu-horse/#.XWorgygzaM8
* Datuak: Q3030606
# Taishi Taguchi

Taishi Taguchi (japonieraz: 田口 泰士, 1991ko martxoaren 16a - ) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 2014 | 3 | 0 |
| Guztira | 3 | 0 |

## Kanpo loturak

* National Football Teams
* Japan National Football Team Database
* (Japonieraz) J.League Data Site
* Datuak: Q6125468
# Taishi Tsukamoto

Taishi Tsukamoto (japonieraz: 塚本 泰史, 1985eko uztailaren 4a - ) Japoniako futbolaria da.
Hainbat futbol taldetan jokatu du, esaterako Omiya Ardija.

## Kanpo estekak

* (Japonieraz) J.League Data Site
* Datuak: Q379031